વાતાવરણ હાસ્યના ગુંજારવથી ભરાઈ ગયું. કલાક-બે કલાકમાં તો પડદા બધા હટી ગયા. ફરી પાછી એ જ મહોલાત. મહેલો…. સ્મરણો, યાદો ! તને સાંભરે રે, મને કેમ વીસરે રે…’ વાતો ખૂટતી જ નહોતી જાણે ! દીપકે બધાને પેટ પકડીને હસાવ્યા. કાલિંદીએ વિચાર્યું, : આજે તક મળી છે. દીપકની માફી માગી લઈશ કે દીપક, દિલથી જો કોઈને ચાહ્યો હોય તો એકમાત્ર તને ! બાકી રાજેશ સાથેનાં લગ્ન એક અપરિપક્વ વૈચારિક અવસ્થામાં થઈ ગયેલી ગોઠવણમાત્ર છે.